Канада също изолира чиста проба от коронавирусаДо момента щамове бяха отглеждани в Китай , Австралия и Италия Екип от учени от Изследователския институт „ Сънибрук “ , Университета „ Макмастър “ и университета в Торонто успяха да изолират щам на коронавируса , засегнал целия свят , и да го размножат с цел изследване на патогена . Пробата е чиста и съществува извън човешкото тяло , позволявайки по - задълбоченото изследване . С нейна помощ учени ще могат да разработят по - добри методи за изследване и диагностициране , както и лекарства и ваксини . Това не е първият път , в който коронавирусът е изолиран . Учени от Китай , Австралия и Италия също успяха да отгледат щама в лабораторни условия . Въпреки това вирусите постоянно мутират и еволюират , което води до появата на различни щамове . Всички те са познати под означението SARS - CoV - 2 . Означението Covid - 19 представлява името на клиничното заболяване , което тези вируси причиняват . Всеки път , когато вирус попадне в организъм , той се размножава , мутира и образува различни генетични мутации . Настоящата пандемия е довела до създаването на два основни щама . Единият е познат с пандемията в Ухан . Той е по - лесно разпространим . Вторият щам се пренася по - трудно и води до по - малки последици за боледуващия . Всяко изолиране на вируса от учени по света позволява проследяването на бързината на мутацията и установяването на усложненията за страдащите .